Geinsvilis

Geinsvilis () – miestas JAV, Floridos valstijos šiaurėje. Didžiausias Alačua apygardos miestas ir jos administracinis centras. Gyventojų 126 tūkst. (2010 m. duomenys).

Veikia Floridos universitetas, Santa Fė koledžas.

 Istorija 
Prieš ~12 tūkst. metų Floridoje gyventa paleoindėnų „Florida’s Indians from Ancient Times to the Present“, Nuoroda tikrinta 2011-06-30, bet jų gyvenviečių rasta mažiau nei 100. „Florida Historical Contexts: The Paleoindian Period“, Nuoroda tikrinta 2011-06-30

Kolonijiniais laikais į Floridos regioną suplūdus ispanams ir kitiems europiečiams, dauguma vietinių indėnų išmirė nuo europiečių atsineštų ligų ar sukilimų prieš kolonizatorius metu. 1539 m. dab. Geinsvilio vietovėje lankėsi ispanų keliautojas Ernandas de Sotas. Likę timukua genties žmonės buvo priversti priimti Romos katalikų tikėjimą ir prisijungti prie misijų.Milanich, The Timucua:120, 150

Pirmajame XVIII a. dešimtmetyje kolonizatoriai iš Karolinos provincijos, kartu su jamasiaisMilanich, Laboring in the Fields of the Lord: Spanish Missions and Southeastern Indians:183-184 išžudė arba paėmė į vergiją beveik visus vietinius gyventojus (pasak Ispanų Floridos gubernatoriaus, 10 000−12 000 vietinių Floridos gyventojų patapo vergais), likusieji pabėgo į Sent Ogastino apylinkes.Milanich, The Timucua:212 Ispanų kolonistai Paynes Prairie vietovėje ėmė kurti rančas, kuriose augino galvijus, o kaip darbo jėgą naudojo į vergovę paimtus timukua genties žmones.Milanich, The Timucua:113

Geinsvilis įkurtas 1854 m. kaip Alačua apygardos centras šalia nutiesti pasiūlytos Floridos geležinkelio linijos vietos. Juodaodžiai vergai sudarė gyventojų daugumą Alačua apygardoje. Juodaodžio Džono Brauno (John Brown) 1859 m. suorganizuotas išpuolis privertė baltuosius gerokai sunerimti, tai privedė prie reguliariosios kariuomenės įkūrimo. Greitai Florida pasitraukė iš Sąjungos. Pilietinio karo metu Geinsvilis veikė kaip maisto atsargų bazė. Po karo, 1866 m., Geinsviliui suteiktas miesto statusas.

Dėka obligacijų išdavimo miestas pradėjo plėstis, gerinta infrastruktūra, pastatyta elektrinė, visuomeniniai pastatai. Iki XX a. pr. pagrindinis miesto pajamų šaltinis tebebuvo medvilnės pramonė, bet ją greitai pakeitė įvairių kultūrų auginimas. Užauginti vaisiai ir daržovės buvo gabenami į šiaurines valstijas. Abu pasauliniai karai pastūmėjo miesto ekonomiką į priekį.

 Miestų partnerystė 
  Novorosijskas, Rusija (nuo 1982 m.)
  Kfar Saba, Izraelis (nuo 1998 m.)
  Kalkilija, Palestina (nuo 1998 m.)
  Dahukas, Irakas (nuo 2006 m.)

 Šaltiniai 

Kategorija:Floridos miestai